Emil Benecke

Emil Benecke (født 4. oktober 1898 i Magdeburg død 12. august 1945 i Riga i daværende Sovjetunionen) var en tysk vannpolospiller som deltok i de olympiske leker 1928 i Amsterdam og 1932 i Los Angeles.
 
Benecke ble olympisk mester i vannpolo under OL 1928 i Amsterdam. Han var med på det tyske laget som vant vannpoloturneringen. Det var fjorten nasjoner som stilte lag. Tyskland slo Belgia med 5-2 i finalen etter forlengning. De andre spillerne på det tyske laget var Erich Rademacher, Fritz Gunst, Otto Cordes, Karl Bähre, Joachim Rademacher, Max Amann og Johannes Blank. Benecke spilte alle tre kampene og han scoret tre mål. 

Fire år senere, under OL 1932 i Los Angeles spilte han på tyske laget som kom på andreplass i vannpolo bak Ungarn. Benecke spilte alle fire kampene.

OL-medaljer 
 1928  Amsterdam -  Gull i vannpolo, (Tyskland)
 1932  Los Angeles -  Sølv i vannpolo, (Tyskland)

Referanser

Eksterne lenker 
 

Tyske vannpolospillere
Olympiske mestere for Tyskland
Personer fra Magdeburg
Medaljevinnere under Sommer-OL 1932
Medaljevinnere under Sommer-OL 1928